**Mór Városi Önkormányzat Képviselő-testületének**

**255/2024. (VIII.28.) határozata**

**a Mór Városi Sportegyesület támogatási kérelme tárgyában**

Mór Városi Önkormányzat Képviselő-testülete a **Mór Városi Sportegyesület részére 11.000.000 Ft, azaz tizenegymillió forint** póttámogatást biztosít. A támogatás versenyeztetési költségek, nevezési díjak, bérleti díjak, felszerelések költségei, valamint egyéb működési költségek fedezésére használható fel.

A támogatási összeg fedezete az általános tartalékkeret terhére biztosított.

A megállapított támogatás kifizetése banki átutalással történik 2024.09.13-ig.

A támogatási összeget legkésőbb 2024. december 31-ig kell felhasználni.

A támogatott köteles a támogatás összegének felhasználásáról a civil szervezetek pályázati és eseti önkormányzati támogatásáról szóló 21/2015. (VI.3.) önkormányzati rendelet szerint legkésőbb 2025. január 31-ig elszámolni.

A Képviselő-testület felhatalmazza a polgármestert a támogatási szerződés aláírására.

Határidő: 2024.09.13.

Felelős: polgármester(Önkormányzati Iroda)

 Fenyves Péter Dr. Taba Nikoletta

 polgármester jegyző